ہرنائی (آن لائن) آل پاکستان پیرامیڈیکل اسٹاف فیڈریشن ضلع ہرنائی نا کنڈآن محکمہ جانجوڑی نا ملازم آتے ہیلتھ پروفیشنل و رسک الاﺅنس نا نوٹیفکیشن نا جاری مننگ نا خوشی ٹی ضلعی دفتر اٹ دود اس اڈتننگا‘ ہراٹی مچ آ ضلع نا عہدیدار‘ باسک و محکمہ جانجوڑی نا کارندہ‘ ینگ ڈاکٹر وایلوفک بشخ ہلکر پیرامیڈیکس نا ضلعی صدر حاجی عبدالودود ترین ناکنڈآن چار دیگ برنج نا خیرات ہم کننگا۔داوخت آ ضلعی صدر حاجی عبدالودود ترین تران کرسا پارے کہ پیرامیڈیکل اسٹاف فیڈریشن نا جہد و قربانی تا سوب آن محکمہ جانجوڑی نا غٹ ملازم آتیکن ہیلتھ پروفیشنل و رسک الاﺅنس نامنظوری نا نوٹیفکیشن جاری مسنے ہراڑکن پیرا میڈیکس نا سرکڑدہ و باسک آک مبارکبادی نا حقدار ءُ و ینگ ڈاکٹر آتا کمک کننگ آ اوفتا منت ءِ ہرفنہ۔دود اٹ محکمہ جانجوڑی آن بیدس پی پی ایچ آئی نا ڈسٹرکٹ سپورٹ منیجر فرحان کاکڑ و پی پی ایچ آئی نا پیرامیڈیکس اسٹاف ہم ساڑی ئس۔
